open-index/open-wikipedia-markdown huggingface dataset:
Ευρωλίγκα ανδρών 2021-22

Η **Ευρωλίγκα ανδρών 2021-22** ήταν η 22η διοργάνωση υπό τη Euroleague Basketball και η δωδέκατη με την Turkish Airlines ως χορηγό, καθώς και η 65η συνολικά συμπεριλαμβανομένων των διοργανώσεων της FIBA Europe. Η σεζόν ξεκίνησε το διήμερο 30 Σεπτεμβρίου - 1 Οκτωβρίου με την πρώτη αγωνιστική της κανονικής περιόδου.

Η έναρξη του πολέμου στην Ουκρανία προκάλεσε αλυσιδωτές εξελίξεις και στο ευρωπαϊκό μπάσκετ, όπως στο σύνολο του ευρωπαϊκού αθλητισμού με τη συμμετοχή των ρωσικών ομάδων στo πρώτο τη τάξει ευρωπαϊκό πρωτάθλημα μπάσκετ να βρίσκεται στον αέρα.  Στην πρώτη τηλεδιάσκεψη των 18 ομάδων-μετόχων της Euroleague, αποφασίστηκε η μεταφορά της έδρας των ΤΣΣΚΑ, Ζενίτ και Ούνικς εκτός ρωσικής επικράτειας , αλλά τα δεδομένα πολύ γρήγορα άλλαξαν. Σε νέα τηλεδιάσκεψη των υπολοίπων 15 ομάδων της διοργάνωσης αποφασίστηκε με ψηφοφορία η ακύρωση όλων των αγώνων των τριών Ρωσικών ομάδων και κατά συνέπεια η αποβολή τους. 

## Γήπεδα και τοποθεσίες

## Βαθμολογία

## Αποτελέσματα

Παραθέτονται για λόγους αρχείου και τα αποτελέσματα των Ρωσικών ομάδων μέχρι και την 22α Φεβρουαρίου, που ήταν η τελευταία ημέρα που ρωσική ομάδα αγωνίστηκε στην φετινή διοργάνωση. 

## Play-offs
Στα playoffs η πρόκριση για το Final Four δίνεται στις ομάδες που θα κερδίσουν τρεις αγώνες. Αν μια ομάδα κερδίσει τρεις αγώνες προτού πραγματοποιηθούν και οι πέντε συνολικά αγώνες της σειράς, οι εναπομείναντες αγώνες παραλείπονται. Οι ομάδες που τερμάτισαν στις υψηλότερες θέσεις στον όμιλο (1-4) παίζουν τον πρώτο, τον δεύτερο και τον πέμπτο (αν χρειαστεί) αγώνα της σειράς στην έδρα τους.

Ο 1οι αγώνες πραγματοποιήθηκαν στις 19 και 20 Απριλίου, οι 2οι στις 21 και 22, οι 3οι στις 26 και 27, οι 4οι (όπου χρειάστηκε) στις 28 και 29 και ο 5ος (όπου χρειάστηκε) στις 3 και 4 Μαΐου 2022.

### Σειρές

## Φάιναλ Φορ
Οι αγώνες διεξήχθησαν στην "Σταρκ Αρένα (Štark Arena)" του Βελιγραδίου της Σερβίας το τριήμερο 19-21 Μαΐου 2022.

## Κατάταξη

## Παραπομπές


## Εξωτερικοί σύνδεσμοι

*Επίσημος ιστότοπος

2022
Κατηγορία:Καλαθοσφαίριση το 2021
Κατηγορία:Καλαθοσφαίριση το 2022
Τράπεζα Εμπορίου και Ανάπτυξης Ευξείνου Πόντου

250px|μικρογραφία|Κράτη-μέλη
Η **Τράπεζα Εμπορίου και Ανάπτυξης Ευξείνου Πόντου** (, **BSTDB**) ή **Παρευξείνια Τράπεζα**, είναι διεθνές χρηματοπιστωτικό ίδρυμα που εξυπηρετεί τις έντεκα ιδρυτικές χώρες του Οργανισμού Οικονομικής Συνεργασίας του Ευξείνου Πόντου, έναν περιφερειακό οικονομικό οργανισμό. Υποστηρίζει την οικονομική ανάπτυξη και την περιφερειακή συνεργασία παρέχοντας δάνεια, εγγυήσεις και κεφάλαια για αναπτυξιακά έργα και εμπορικές συναλλαγές. Υποστηρίζει τόσο δημόσιες όσο και ιδιωτικές επιχειρήσεις στις χώρες μέλη και δεν συνδέει με τη χρηματοδότησή του πολιτικούς οφέλη. Προεδρεύων του ΔΣ διατελεί ο Ντιμίτρι Πάνκιν από τον Ιούλιο του 2018. Εδρεύει στη Θεσσαλονίκη.

Οι στόχοι της τράπεζας περιλαμβάνουν την προώθηση των περιφερειακών εμπορικών δεσμών, τα σχέδια χωρών, τις άμεσες ξένες επενδύσεις, τη στήριξη δραστηριοτήτων που συμβάλλουν στη βιώσιμη ανάπτυξη, με έμφαση στη δημιουργία απασχόλησης στις χώρες-μέλη, διασφαλίζοντας ότι κάθε επιχείρηση είναι οικονομικά υγιής. Η τράπεζα έχει εγκεκριμένο κεφάλαιο 3.45 δισ. Ευρώ.

Διέπεται από τη Συμφωνία για την ίδρυση της Τράπεζας Εμπορίου και Ανάπτυξης Ευξείνου Πόντου, συνθήκη εγγεγραμμένη στα Ηνωμένα Έθνη. Η συμφωνία ετέθη σε ισχύ στις 24 Ιανουαρίου 1997. Η τράπεζα ξεκίνησε τις επιχειρησιακές της δραστηριότητες τον Ιούνιο του 1999.

Η Moody's Investors Service αξιολογεί την Παρευξείνια Τράπεζα με "A2" μακροπρόθεσμα με σταθερές προοπτικές και η Standard & Poor's την αξιολογεί με "A-" με σταθερές προοπτικές.

## Παραπομπές


Κατηγορία:Διεθνείς οικονομικοί οργανισμοί
Κατηγορία:Διεθνείς οργανισμοί με έδρα την Ευρώπη
Κατηγορία:Τράπεζες
Πλατάνα Μεσσαπίων Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.697461,
          38.620511
        ]
      }
    }
  ]
}
Η **Πλατάνα** Μεσσαπίων, παλιότερα (για μια σύντομη περίοδο) τα **Πλατάνια**, είναι ημιορεινό χωριό στην κεντρική Εύβοια και την Περιφερειακή Ενότητα Εύβοιας.

## Γεωγραφικά - διοικητικά στοιχεία
Η Πλατάνα βρίσκεται στους πρόποδες της Δίρφυς σε υψόμετρο 410 μέτρα, βόρεια του βουνού Προφήτης Ηλίας και νοτιοδυτικά της Στρογγυλής. Απέχει 9 χλμ. από τα Ψαχνά (έδρα του δήμου) και 23 χλμ. ΒΑ. από την Χαλκίδα. Αναφέρεται επίσημα για πρώτη φορά το 1897 στο ΦΕΚ 59Β - 17/06/1897 να προσαρτάται στον τότε δήμο Μεσσαπίων και το 1940 να μετονομάζεται σε *Πλατάνια*. Το 2017 με το ΦΕΚ 59Β - 17/06/1897 το όνομά διορθώθηκε και επανήλθε σε Πλατάνα. Σύμφωνα με το πρόγραμμα ''Καλλικράτης'' μαζί με την Άτταλη Εύβοιας αποτελούν την τοπική κοινότητα Άτταλης που υπάγεται στη δημοτική ενότητα Μεσσαπίων του Δήμου Διρφύων - Μεσσαπίων και σύμφωνα με την απογραφή του 2011 απογράφονται 59 κάτοικοι .

## Πολυμέσα
* Πλατάνα | Ενα χωριό μπαλκόνι στον Ευβοϊκό! στο YouTube

## Σημείωση
Στην νότια Εύβοια και το δήμο Κύμης-Αλιβερίου υπάρχει ο συνώνυμος οικισμός Πλατάνα.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Διρφύων - Μεσσαπίων
Κάστρο Καράμπαμπα

Το **κάστρο Καράμπαμπα** είναι οχύρωση που βρίσκεται σε λόφο στην ηπειρωτική ακτή της Χαλκίδας. Το σημερινό κάστρο κτίστηκε το 1684 σε σχέδια του Βενετού Τζερόλιμο Γκαλόπο για λογαριασμό των Οθωμανών. Στη θέση του κάστρου βρισκόταν κατά την αρχαιότητα η πόλη Κάνηθος και πιθανόν να ήταν οχυρωμένη κατά τους Ρωμαϊκούς χρόνους, όμως δε σωζόταν κάστρο κατά την βυζαντινή και ενετική εποχή. Ο Φραγκίσκος Μοροζίνι το πολιόρκησε ανεπιτυχώς το 1688 και παρέμεινε απόρθητο μέχρι που πέρασε στην κυριότητα του ελληνικού κράτους το 1833.

Το κάστρο αυτό βρίσκεται στην κορυφή του λόφου Φούρκα, από την οποία εποπτεύει τόσο την Χαλκίδα και τον Εύριπο όσο και μεγάλο τμήμα του βόρειου και του νότιου Ευβοϊκού κόλπου. Το κάστρο είναι στενόμακρο, αναπτυγμένο σε άξονα ανατολής-δύσης, με μέγιστο μήκος 240 μέτρα και πλάτος 54. Διαθέτει τρεις προμαχώνες, ένα μεγάλο πύργο και προτείχισμα στη βόρεια πλευρά. Ο πιο σύνθετος προμαχώνας είναι ο εξαγωνικός στην ανατολική άκρη του κάστρου, απέναντι από τη Χαλκίδα. Η μόνη πύλη του κάστρου βρίσκεται στη νοτιοανατολική πλευρά. Ανάμεσα στην πύλη και στον προμαχώνα βρίσκεται το κωδωνοστάσιο, όπου βρισκόταν η καμπάνα συναγερμού του κάστρου. Στη δυτική πλευρά του κάστρου βρίσκεται εφτάγωνος πύργος, με στενή είσοδο. Βρίσκεται στο ψηλότερο σημείο του λόφου και οι τοίχοι του έχουν πάχος 3,5 μέτρα εξωτερικά. Στο εσωτερικό του υπήρχε δεξαμενή για τις ανάγκες του κάστρου. Το ύψος των τειχών είναι 6 μέτρα.

Στο παρελθόν στο κάστρο βρίσκονται στρατιωτικές εγκαταστάσεις. Σήμερα το μόνο σωζόμενο κτίριο στο εσωτερικό του κάστρου είναι ο ναός του Προφήτη Ηλία, κτισμένος το 1895. Στις επάλξεις του ανατολικού προμαχώνα βρίσκονται δύο ρωσικά κανόνια του 19ου αιώνα. Στο βόρειο τμήμα του τείχους διατηρούνται οι τυφεκιοθυρίδες. Ο εσωτερικός διάδρομος του δυτικού πύργου έχει μετατραπεί σε εκθεσιακό χώρο όπου εκτίθενται γλυπτά, από ανάγλυφες παραστάσεις μέχρι αρχιτεκτονικά μέλη, που χρονολογούνται από την παλαιοχριστιανική, βυζαντινή, ενετική και οθωμανική εποχή.

## Εικόνες

Apopsis,Kastpou,karababa,halkida.(Evoia). - panoramio.jpg|Εσωτερική άποψη
Κάστρο Καράμπαμπα 0025.jpg|Η πύλη εισόδου
Κάστρο Καράμπαμπα 0031.JPG|Εξωτερική άποψη
Karababa castle, chemin de ronde, Chalkida, Greece.jpg|Τυφεκιοθυρίδες


## Παραπομπές


κατηγορία:Χαλκίδα
Καραμπαμπα
Κατηγορία:Οθωμανικές οχυρώσεις στην Ελλάδα
Σοφία Σεϊρλή

Η **Σοφία Σεϊρλή** (Αλεξάνδρεια, 1 Δεκεμβρίου 1947 - Φούρνοι Κορσεών, 10 Αυγούστου 2025) ήταν Ελληνίδα ηθοποιός του θεάτρου 
(διακριθείσα ιδιαιτέρως σε μονολόγους), του κινηματογράφου και της τηλεόρασης, καθώς και καθηγήτρια υποκριτικής και σεναριογράφος.

## Βιογραφία
Γεννήθηκε την 1η Δεκεμβρίου 1947 στον Αλεξάνδρεια της Αιγύπτου. Αποφοίτησε από τη Δραματική Σχολή του Εθνικού Θεάτρου, εν συνεχεία συνεργάστηκε με γνωστούς σκηνοθέτες σε διάφορες Θεατρικές Σκηνές σε Ελλάδα και Κύπρο, αλλά συμμετείχε και σε ανεξάρτητους θιάσους. Ερμήνευσε πολλούς ρόλους της κλασικής και σύγχρονης θεματολογίας, όπως και έργων της ελληνικής λογοτεχνίας.

Πνίγηκε σε παραλία των Φούρνων Κορσεών στις 10 Αυγούστου 2025, σε ηλικία 77 ετών. Η σορός της αποτεφρώθηκε.

## Φιλμογραφία
### Ταινίες

### Τηλεόραση

## Παραστασιογραφία

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Έλληνες σεναριογράφοι
Κατηγορία:Απόφοιτοι της Δραματικής Σχολής του Εθνικού Θεάτρου
Κοκκινόκαστρο Καρύστου

Το **Κοκκινόκαστρο**, **Καστέλο Ρόσσο** ή **φρούριο Καρύστου** είναι μεσαιωνικό κάστρο το οποίο βρίσκεται στη νότια Εύβοια. Είναι κτισμένο στους πρόποδες του όρους Όχη, ανάμεσα στα χωριά Μύλοι και Γραμπιά, 4 χιλιόμετρα από την Κάρυστο. Πήρε το όνομά του από τις κόκκινες τοπικές πέτρες από τις οποίες κατασκευάστηκε.

## Ιστορικά στοιχεία
Το κάστρο φέρεται να κτίστηκε από τον λομβαρδικό οίκο Ντάλε Κάρτσερι μετά το 1205, ως τόπος κατοικίας του άρχοντα και διοικητικό κέντρο της νότιας Εύβοιας. Στη θέση προϋπήρχε βυζαντινό κάστρο του 11ου αιώνα. Ο Λικάριος κατέκτησε το κάστρο για λογαριασμό των Βυζαντινών το 1276, όμως οι Λομβαρδοί ανέκτησαν την κυριαρχία του κάστρου το 1295, με επικεφαλής τον Βονιφάτιο ντα Βερόνα. Μετά τον θάνατο του Βονιφάτιου το 1318 το φρούριο, μαζί με το κάστρο των Αρμένων, πέρασε στην κατοχή των Καταλανών. Οι Βενετοί ενδιαφερόμενοι για την Κάρυστο προσπάθησαν να αγοράσουν το κάστρο, όπως και εγένετο το 1366, με κόστος 6.000 δουκάτων. Το κάστρο όμως παρήκμασε και έτσι οι Βενετοί το μίσθωσαν στους Ιουστινιάνι το 1386 και στη βαρονία του Νικολό Ζόρζι το 1406. 

Το 1470, με την κατάκτηση της Χαλκίδας από τους Οθωμανούς, το κάστρο πέρασε στην κατοχή των Οθωμανών. Το οχυρό έγινε γνωστό ως Κιζίλ Χισάρ. Στο κάστρο εξακολουθούσαν να κατοικούν Έλληνες μέχρι την επανάσταση του 1684. Κατά τη διάρκεια της επανάστασης του 1821, παρά τις πολιορκίες από τον Ανδρούτσο, τον Κριεζώτη και τον Φαβιέρο, το κάστρο παρέμεινε απόρθητο. Στο κάστρο άρχισαν εργασίες αποκατάστασης των φθορών το 1967, ιδιαίτερα στην πύλη εισόδου, στο προτείχισμα και τμήμα των τειχών.

## Περιγραφή
Το κάστρο βρίσκεται στην κορυφή του κωνικού λόφου γνωστού ως Μοντοφόλι, εποπτεύει την πεδιάδα της Καρύστου. Αποτελείται από δύο περιβόλους που ακολουθούν το φυσικό ανάγλυφο και περιβάλαν τον μεσαιωνικό οικισμό. Στην κορυφή βρισκόταν οχυρή κατασκευή, σήμερα κατεστραμμένη, η οποία αποτελούσε τον ακρόπυργο. Τα τείχη είναι κτισμένα από ντόπιο σχιστόλιθο με ισχυρό κονίαμα από αμμοχάλικο και ασβέστη. Σώζονται μέχρι το ύψος επάλξεων. Το κάστρο διέθετε τέσσερις πύργους. Η πύλη βρίσκεται στη νοτιοδυτική πλευρά, ενώ στη νοτιοανατολική βρίσκεται πεντάπλευρος πύργος. Εντός του κάστρου σώζεται διώροφο ορθογώνιο κτίριο και ερείπια οικιών και δεξαμενών. Δίπλα στο ορθογώνιο κτίριο βρίσκεται ο νεότερος ναός του Προφήτη Ηλία. Στα βόρεια υπάρχει υδραγωγείο που μεταφέρει νερό από το όρος Όχη.

## Παραπομπές


## Εξωτερικοί σύνδεσμοι

Κατηγορία:Κάρυστος
Κατηγορία:Κάστρα της Εύβοιας
Βαπτιστήριο Λατερανού

μικρογραφία|300x300εσ| Η είσοδος στο Βαπτιστήριο του Λατερανού. Σημειώστε τις στήλες πορφυρίτη και τα πλούσια λαξευμένα κιονόκρανα, τις βάσεις και τον ι, της εποχής των Φλαβίων (1ος αιώνας).
μικρογραφία|300x300εσ| Το οκτάγωνο εσωτερικό.
Το θολωτό οκτάγωνο **Βαπτιστήριο του Λατερανού** βρίσκεται κάπως μακριά από την αρχιβασιλική του Αγίου Ιωάννη του Λατερανού, στη Ρώμη, στην οποία έχει ενωθεί με μεταγενέστερη κατασκευή. Αυτό το βαπτιστήριο ιδρύθηκε από τον πάπα Σίξτο Γ΄ το 440, ίσως σε παλαιότερη δομή, γιατί δημιουργήθηκε ένας μύθος ότι ο Κωνσταντίνος Α΄ ο Μέγας είχε βαπτιστεί εκεί και εμπλούτισε τη δομή. Ωστόσο είναι πιο πιθανό ότι αν βαφτίστηκε, αυτό έγινε στο ανατολικό τμήμα της Ρωμαϊκής Αυτοκρατορίας και πιθανώς από έναν Αρειανό επίσκοπο.  Αυτό το βαπτιστήριο ήταν για πολλές γενιές το μοναδικό βαπτιστήριο στη Ρώμη, και η οκταγωνική δομή του, με επίκεντρο τη μεγάλη οκταγωνική λεκάνη, που μπορούσε να βυθιστεί ένα άτομο, αποτέλεσε πρότυπο για άλλα σε όλη την Ιταλία και ακόμη και ένα εικονικό μοτίβο εικονογραφημένων χειρογράφων, την "πηγή της ζωής".

Γύρω από την κεντρική περιοχή, όπου βρίσκεται η λεκάνη μπροστά, σχηματίζεται ένα οκτάγωνο από οκτώ κίονες πορφυρίτη, με μαρμάρινα κορινθιακά κιονόκρανα και θριγκό κλασικής μορφής. Στην οροφή του βαπτιστηρίου είναι η ιστορία της μάχης στη Μιλβία Γέφυρα (312). Ένας μεταξύ του βωμού και της αψίδας διάδρομος (ambulatory) περιβάλλει την πηγή και τα εξωτερικά τοιχώματα σχηματίζουν ένα μεγαλύτερο οκτάγωνο. Από τη μία πλευρά, προς τη βασιλική του Λατερανού, βρίσκεται μία ωραία βεράντα με δύο κίονες από πορφυρίτη και πλούσια λαξευμένα κιονόκρανα, βάσεις και θριγκό.

Το Βαπτιστήριο υπέστη περίτεχνη αποκατάσταση κατά τη διάρκεια του ποντιφικάτου του Ουρβανού Η΄. Ενώ η εσωτερική αρχιτεκτονική του παγιώθηκε και εξωραΐστηκε μετά από σχέδια του Τζιαν-Λορέντζο Μπερνίνι, ένας κύκλος τοιχογραφίας με σκηνές από τη ζωή του Κωνσταντίνου Α΄ προστέθηκε από τον Aντρέα Σάκι στους τοίχους του μεταξύ του βωμού και της αψίδας διαδρόμου (ambulatory). Στο μεταξύ η παλαιοχριστιανική λειτουργία των βαπτίσεων του Πάσχα αναζωπυρώθηκε από τους μπαρόκ πάπες, βαφτίζοντας ενήλικες "turchi ed ebrei" ["Τούρκους και Εβραίους"] σε δημόσια τελετή την παραμονή του Πάσχα.  Το απλό, τούβλινο εξωτερικό διακοσμήθηκε αργότερα με ζωφόρο σχεδιασμένη από τον Φραντσέσκο Μπορομίνι το 1657, ενσωματώνοντας τους βραχίονες του πάπα Αλέξανδρου Ζ΄.

## Δείτε επίσης
* Λατεράνο

## Παραπομπές


## Εξωτερικοί σύνδεσμοι
* Battisterio Lateranense ; βασισμένο στα χαρακτικά του Τζουζέπε Βάσι και το *Itinerario του* 1761.
* Πανοράματα 360° υψηλής ανάλυσης και εικόνες βαπτιστηρίου του Λατερανού | Art Atlas
* Διαδραστικός ιστότοπος χάρτη Nolli

Κατηγορία:Κτίρια και κατασκευές στη Ρώμη
Λατερανου
Η κότα έκανε το αυγό ή το αυγό την κότα

250px|μικρογραφία|Κοτόπουλο εκκολάπτεται
Το δίλημμα της αιτιότητας για το αν η κότα ή το αυγό προϋπήρχε του ενός, πηγάζει από την παρατήρηση ότι όλα τα κοτόπουλα εκκολάπτονται από τα αυγά και όλα τα αυγά γεννιούνται από κοτόπουλα. Το δίλημμα χρησιμοποιείται και μεταφορικά για καταστάσεις όπου δεν είναι σαφές ποιο από τα δύο γεγονότα πρέπει να θεωρηθεί αιτία και ποιο το αποτέλεσμα, να εκφράσει ένα σενάριο ή να εκφράσει τη δυσκολία της αλληλουχίας ενεργειών όπου η καθεμία φαίνεται να εξαρτάται από τις άλλες που γίνονται πρώτα. Ο Πλούταρχος έθεσε την ερώτηση ως φιλοσοφική υπόθεση στο δοκίμιό του Ηθικά, γραμμένο τον 1ο αιώνα μ.Χ..

Παρόλο που η έκφραση χρησιμοποιείται συνήθως μεταφορικά, η εξελικτική βιολογία μπορεί να δώσει απάντηση βάσει της δαρβινικής αρχής ότι τα είδη εξελίσσονται με την πάροδο του χρόνου και έτσι τα κοτόπουλα είχαν προγόνους που δεν ήταν κοτόπουλα. Εάν η ερώτηση αναφέρεται γενικά σε αυγά, το αυγό ήρθε πρώτο. Το πρώτο αυγό με σκληρό κέλυφος που θα μπορούσε να γεννηθεί στη στεριά, αντί να παραμείνει στο νερό όπως τα αυγά ψαριών ή αμφιβίων εμφανίστηκε πριν από περίπου 312 εκατομμύρια χρόνια.

## Παραπομπές


Κατηγορία:Όρνιθα
Κατηγορία:Παράδοξα
Νανισμός

255px|μικρογραφία|Ενήλικος άνδρας με νανισμό
Ο **νανισμός** είναι γενετική διαταραχή που εμφανίζεται όταν ένας οργανισμός είναι εξαιρετικά μικρός ή κοντός.  Στους ανθρώπους, μερικές φορές ορίζεται ως ύψος μικρότερο από 1,47 μέτρα για ενηλίκους, ανεξαρτήτως φύλου. Το μέσο ύψος των ενηλίκων μεταξύ των ατόμων με νανισμό είναι 1,22 μέτρα, αν και ορισμένα άτομα με νανισμό είναι ελαφρώς ψηλότερα. Υπάρχουν περιπτώσεις νανισμού που τόσο τα άκρα όσο και ο κορμός είναι ασυνήθιστα μικρά. Η νοημοσύνη είναι συνήθως φυσιολογική και οι περισσότεροι έχουν σχεδόν φυσιολογικό προσδόκιμο ζωής.  Τα άτομα με νανισμό μπορούν συνήθως να γεννήσουν παιδιά, αν και υπάρχουν επιπλέον κίνδυνοι για τη μητέρα και το παιδί, ανάλογα με την υποκείμενη κατάσταση.

Όσοι έχουν γενετικές διαταραχές μπορούν μερικές φορές να αντιμετωπιστούν με χειρουργική επέμβαση ή φυσικοθεραπεία. Οι ορμονικές διαταραχές μπορούν επίσης να αντιμετωπιστούν με θεραπεία αυξητικής ορμόνης πριν από την τήξη των πλακών ανάπτυξης του παιδιού.

## Δείτε επίσης
* Αχονδροπλασία

## Παραπομπές


Κατηγορία:Γενετικές διαταραχές
Κατηγορία:Σπάνιες ασθένειες
Αλυσοπρίονο

250px|μικρογραφία|Συνηθισμένο αλυσοπρίονο
**Αλυσοπρίονο** ονομάζεται είδος φορητού πριονιού που λειτουργεί με βενζίνη, κυρίως, με ρεύμα ή μπαταρία, που κόβει με ένα σύνολο δοντιών που συνδέονται με μια περιστρεφόμενη αλυσίδα που κινείται κατά μήκος μιας ράβδου. Χρησιμοποιείται σε δραστηριότητες όπως υλοτομία, κλάδεμα, κοπή δένδρων για επείγουσα αντιμετώπιση πυρκαγιάς σε άγρια εδάφη και συγκομιδή καυσόξυλων. Εξειδικευμένα αλυσοπρίονα χρησιμοποιούνται για την κοπή σκυροδέματος κατά τη διάρκεια κατασκευών. Τα αλυσοπρίονα χρησιμοποιούνται μερικές φορές και για την κοπή πάγου στη γλυπτική. Το παλαιότερο δίπλωμα ευρεσιτεχνίας για αλυσοπρίονο δόθηκε στον Samuel J. Bens στο Σαν Φρανσίσκο στις 17 Ιανουαρίου 1905.

## Παραπομπές


## Εξωτερικοί σύνδεσμοι
* 
* 

Κατηγορία:Εργαλεία
Άγιος Δημήτριος (συνοικία Πειραιά)

thumb|280px|Ο Ιερός Ναός Αγίου Δημητρίου στην περιοχή του Αγίου Δημητρίου στα Ταμπούρια
Ο **Άγιος Δημήτριος** είναι περιοχή της συνοικίας των Ταμπουρίων του Πειραιά. Αποτελεί μέρος της 5ης δημοτικής κοινότητας του δήμου Πειραιά και γειτνιάζει με τις συνοικίες της Αγίας Σοφίας (Μανιάτικα) του δήμου Πειραιά, της Ανάστασης του Κερατσινίου και της συνοικίας Χαλκηδόνα της Νίκαιας. Στη συνοικία βρίσκεται ο Ιερός Ναός Αγίου Δημητρίου Πειραιώς, από τον οποίο πήρε και την ονομασία της. Στο παρελθόν το όνομα της σημερινής περιοχής του Αγίου Δημητρίου των Ταμπουρίων ήταν Ξυλοκερατία ή Ξυλοκέριζα γιατί είχε πολλές ξυλοκερατιές (χαρουπιές).

## Ιερός Ναός Αγίου Δημητρίου
Οι λόγοι που οδήγησαν στην ανέγερση του Ναού του Αγίου Δημητρίου είναι η αύξηση του πληθυσμού της περιοχής με την εγκατάσταση των Ελλήνων προσφύγων έπειτα τη Μικρασιατική καταστροφή. Στο σημείο προϋπήρχε μικρό προσκυνητάρι του Αγίου Δημητρίου όπου σύμφωνα με την προφορική παράδοση βρέθηκε εικόνα του μεγαλομάρτυρος Δημητρίου η οποία φυλάσσεται στο μουσείο του Ιερού Ναού. Σαν ενορία ιδρύθηκε με το σχετικό προεδρικό διάταγμα το 1923, ενώ ο σημερινός Ναός θεμελιώθηκε στις 26 Ιουνίου 1949. Τα εγκαίνιά του έγιναν στις 23 Σεπτεμβρίου 1962 από τον Επίσκοπο Αχαΐας και κατόπιν Μητροπολίτη Κορίνθου κ. Παντελεήμονα.

## Υποδομές
Στην περιοχή του Αγίου Δημητρίου βρίσκονται το Ε1 και Ε1 ΚΑΠΗ του Δήμου Πειραιά. Επίσης, υπάρχουν το 8ο Γυμνάσιο Πειραιά και το 8ο Γενικό Λύκειο Πειραιά.

## Αθλητισμός
left|120px|thumb|Το έμβλημα του ΑΟΑΔ
Στην περιοχή εδρεύει ο «Αθλητικός Όμιλος Αγίου Δημητρίου», γνωστός συντμημένα ως «ΑΟΑΔ». Ιδρύθηκε το 1947 και δραστηριοποιείται στο άθλημα του ποδοσφαίρου, συμμετέχοντας στα πρωταθλήματα της Ε.Π.Σ. Πειραιά. Έχει αγωνιστεί σε όλες τις κατηγορίες των πρωταθλημάτων της Ε.Π.Σ. Πειραιά, δίνοντας για πρώτη φορά το παρών στην Α΄ Κατηγορία τη σεζόν 1980-81 και για τελευταία φορά τη σεζόν 2016-17.

Από τη σεζόν 2017-18 αγωνίζεται στη Β΄ Κατηγορία της Ε.Π.Σ. Πειραιά. Ως έδρα του χρησιμοποιεί το γήπεδο Χαραυγής στη γειτονική συνοικία της Χαραυγής στο Κερατσίνι.

## Παραπομπές


Κατηγορία:Συνοικίες και περιοχές του Πειραιά
Στανισλάβ Μαρκέλοφ

Ο **Στανισλάβ Γιούργιεβιτς Μαρκέλοφ** (ρωσ. Станисла́в Ю́рьевич Марке́лов, 20 Μαΐου 1974 – 19 Ιανουαρίου 2009) ήταν Ρώσος δικηγόρος σε υποθέσεις ανθρώπινων δικαιωμάτων. Συμμετέσχε σε μερικές υποθέσεις που έλαβαν ευρεία δημοσιότητα, όπως αριστερών πολιτικών ακτιβιστών και αντιφασιστών που διώχθηκαν από τη δεκαετία του 1990, καθώς και δημοσιογράφων και θυμάτων αστυνομικής βίας.

Μεταξύ άλλων, ο Μαρκέλοφ ήταν δικηγόρος της οικογένειας της Έλζα Κουνγκάεβα, μιας νεαρής Τσετσένας την οποία βίασε και δολοφόνησε ο Ρώσος συνταγματάρχης Γιούρι Μπουντάνοφ. Ο Μπουντάνοφ πήρε εξιτήριο από τη φυλακή 15 μήνες πριν από τη λήξη της κανονικής διάρκειας της ποινής του.

Ο Στανισλάβ Μαρκέλοφ δολοφονήθηκε μαζί με τη δημοσιογράφο Αναστασία Μπαμπούροβα στη Μόσχα σε ηλικία 34 ετών, μετά από μια συνέντευξη τύπου, μερικές ημέρες μετά την απελευθέρωση του Μπουντάνοφ.

## Πηγές - εξωτερικοί σύνδεσμοι
* Ο ιστότοπος του Μαρκέλοφ (στη ρωσική γλώσσα)
* «Lawyer and human rights activist Stanislav Markelov murdered in Moscow», άρθρο στο *World Socialist Web Site*
* «Leading Russian Rights Lawyer Shot in Moscow», *[[The New York Times]]*, 20 Ιανουαρίου 2009
* Νεκρολογία από τον Βλαντισλάβ Μπούγκερα, *Johnson's Russia List*, 20 Ιανουαρίου 2009 (αντίγραφο εδώ )

## Παραπομπές


Κατηγορία:Ρώσοι δικηγόροι
Κατηγορία:Ρώσοι ακτιβιστές
Κατηγορία:Δολοφονημένοι ακτιβιστές
Αβερλέα

Η **αβερλέα** (*Haberlea*) είναι μονοτυπικό γένος αγγειόσπερμων φυτών της οικογένειας γεσνεριοειδή και της υποοικογένειας διδυμοκαρποειδή. Το μοναδικό είδος του γένους είναι το ***Haberlea rhodopensis***, που ενδημεί σε μέρη της Βουλγαρίας και σε λιγότερα μέρη στη Βόρεια Ελλάδα, ιδίως στην Οροσειρά της Ροδόπης. Αποκαλείται κοινώς και «λουλούδι του Ορφέα» ή «φυτό της ανάστασης», εξαιτίας της αξιοσημείωτης ικανότητάς του να επιβιώνει μετά από πολύ μακρές περιόδους ξηρασίας.

Η αβερλέα είναι αειθαλές ποώδες πολυετές φυτό χωρίς βλαστό, που συναντάται σε βραχώδη ενδιαιτήματα, ιδίως σε βόρειες πλαγιές βουνών. Τα σκούρα πράσινα φύλλα της προβάλλουν σε ροζέτες από το έδαφος. Τα άνθη της, ζυγομορφικά σε σχήμα χοάνης, έχουν ανοικτό λιλά χρώμα και εμφανίζονται την άνοιξη και το καλοκαίρι.

Παρά το νέκταρ που παράγουν τα άνθη της και αντιθέτως με την πλειονότητα των ειδών των γεσνεριοειδών, η αβερλέα σπανίως μόνο επικονιάζεται από μέλισσες και δεν έχει ιδιαίτερους επικονιαστές. Η τάση αυτή προς τη γενίκευση των ειδών εντόμων που επικονιάζουν το φυτό παρατηρείται και στο άλλο ευρωπαϊκό γένος της οικογένειας (τη ραμόντα), ενώ τα άλλα γένη της είναι εξαπλωμένα κυρίως σε θερμότερους τόπους. Ενεργοί επικονιαστές της αβερλέας διαπιστώθηκε ότι είναι οι πλανόμυγες ή λουλουδόμυγες (οικογένεια *Syrphidae*) και το είδος *[[Lasioglossum|Lasioglossum morio]]* (υμενόπτερο), έντομα που χαρακτηρίζονται από μικρή τάση για προτιμήσεις σχετικώς με τα φυτά που επισκέπτονται για να τραφούν.

Η *Haberlea rhodopensis* περιγράφηκε για πρώτη φορά από τον Ούγγρο βοτανολόγο και εντομολόγο Ίμρε Φριβάλντσκι το 1835 (*Magyar Tud. Társ. Évk.*, τόμος 2, σελ. 249). 

## Παραπομπές


## Πηγές
* Το ομώνυμο λήμμα στην *Εγκυκλοπαίδεια Πάπυρος-Larousse-Britannica*, έκδ. 2006, τόμος 1

Κατηγορία:Λαμιώδη
Κατηγορία:Ελληνική χλωρίδα
Κατηγορία:Χλωρίδα της Βουλγαρίας
Μητροπολίτης Καστορίας Καλλίνικος

Ο **Μητροπολίτης Καλλίνικος** (κατά κόσμον *Νικόλαος Γεωργάτος*, Έδεσσα, 1966) είναι Έλληνας θεολόγος και ιεράρχης της Εκκλησίας της Ελλάδος, ο οποίος διατελεί Μητροπολίτης Καστορίας από το 2021.

## Βιογραφία
Ο κατά κόσμον Νικόλαος Γεωργάτος γεννήθηκε το 1966 στην Έδεσσα της Πέλλας. Αφού ολοκλήρωσε τις εγκύκλιες σπουδές του στην Έδεσσα, σπούδασε στην Παιδαγωγική Ακαδημία Ηρακλείου Κρήτης λαμβάνοντας πτυχίο το 1986. Το 2000 έλαβε πτυχίο θεολογίας από την Θεολογική Σχολή του Αριστοτελείου Πανεπιστημίου Θεσσαλονίκης. Πριν γίνει κληρικός, εργάστηκε αρχικά ως ψυκτικός-μηχανικός, βοηθώντας τον πατέρα του, και ύστερα ως εκπαιδευτικός στην πρωτοβάθμια εκπαίδευση στην Έδεσσα, στην Κρήτη, στη Δυτική Αττική και στην Αιτωλοακαρνανία (1991-1999). Από το 1995 έως το 1999 εργάστηκε ως λαϊκός υπάλληλος στην Ιερά Μητρόπολη Ναυπάκτου και Αγίου Βλασίου.

Το 1999 εκάρη μοναχός λαμβάνοντας το όνομα Καλλίνικος, προς τιμή του Μητροπολίτη Εδέσσης Καλλινίκου. Το ίδιο έτος χειροτονήθηκε διάκονος και το 2000 χειροτονήθηκε πρεσβύτερος από τον Μητροπολίτη Ναυπάκτου Ιερόθεο. Το 2003 έλαβε το οφφίκιο του αρχιμανδρίτη. Από το 2003 έως το 2017 διατέλεσε γραμματέας του ηγουμενοσυμβουλίου της Ιεράς Μονής Αμπελακιωτίσσης και το 2017 διορίστηκε Πρωτοσύγκελλος της Ιεράς Μητροπόλεως Ναυπάκτου και Αγίου Βλασίου.

Στις 8 Οκτωβρίου 2021 εξελέγη Μητροπολίτης Καστορίας. Χειροτονήθηκε επίσκοπος στις 10 Οκτωβρίου στον Μητροπολιτικό Ιερό Ναό Αθηνών και ενθρονίστηκε στην Καστοριά στις 13 Νοεμβρίου του ιδίου έτους.

## Παραπομπές


Καλλινικος
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης
Έρημος Κόζουοφ

Η **έρημος Κόζουοφ** (πολωνικά: *Pustynia Kozłowska*) είναι περιοχή αμμόλοφων στο δάσος της Κάτω Σιλεσίας, κοντά στο χωριό Κόζουοφ, περίπου 17 χιλιόμετρα νοτιοανατολικά της Σπροτάβα στο Βοεβοδάτο Λούμπους στη νότια Πολωνία, στα σύνορα μεταξύ των Γκρομάντκα και Μπολεσουάβιετς. Η έρημος είναι μέρος του Πάρκου Τοπίου Πσεμκόφσκι.

Οι αμμόλοφοι σχηματίστηκαν ως αποτέλεσμα της παγετώδους δράσης στην περιοχή. Η «έρημος» σχηματίστηκε ως αποτέλεσμα στρατιωτικών ασκήσεων στην περιοχή, ιδιαίτερα ως αποτέλεσμα της καταστροφής της βλάστησης από ασκήσεις ρουκετών από τη δεκαετία του 1920 και έπειτα, αρχικά υπό τους Γερμανούς και στη συνέχεια υπό τους Σοβιετικούς, οι οποίοι εξέθεσαν τους αμμόλοφους. Η περιοχή ήταν ευνοϊκή για ασκήσεις ρουκετών καθώς οι αμμόλοφοι σχημάτισαν ασπίδα που εμπόδιζε την πτήση και έκρηξη ρουκετών. Οι ασκήσεις πυραύλων στην περιοχή τελείωσαν τελικά το 1992 με την αποχώρηση των σοβιετικών δυνάμεων από την Πολωνία. Η αμμώδης περιοχή της ερήμου καλύπτει σήμερα 20 εκτάρια, αν και σιγά σιγά μεγαλώνει καθώς η βλάστηση ανακάμπτει. Η αμμώδης περιοχή χωρίζεται από ένα κεντρικό χέρσο τόπο σε ένα μεγαλύτερο βόρειο τμήμα (κατά μήκος του αμμόλοφου Ντουούγκα Γκούρα) και ένα μικρότερο νότιο τμήμα (κατά μήκος του αμμόλοφου Γκοουέμπια Γκούρα).

Μαζί με την έρημο Σταρτσίνουφ, η έρημος Κόζουφ αποτελεί μέρος του Δάσους της Κάτω Σιλεσίας (*Bory Dolnośląskie*).

## Παραπομπές


Κατηγορία:Έρημοι της Πολωνίας
Έρημος Σιέντλετς

Η **έρημος Σιέντλετς** (πολωνικά: *Pustynia Siedlecka*) είναι περιοχή άμμου κοντά στο χωριό Σιέντλετς του Βοεβοδάτου Σιλεσίας, στην ορεινή περιοχή Κρακοβίας-Τσενστοχόβα της νότιας Πολωνίας. Η «έρημος» σχηματίστηκε κατά τη διάρκεια εργασιών εξόρυξης άμμου, με την ίδια την άμμο να προέρχεται από θαμμένο βυθό της Ιουράσιας περιόδου. Το ορυχείο άμμου έκλεισε τελικά τη δεκαετία του 1960. Η έρημος καλύπτει περίπου 30 εκτάρια, εκ των οποίων τα 25 εκτάρια είναι άμμος και τα υπόλοιπα αποτελούνται από μια λίμνη και πεύκα που φυτεύτηκαν στην περιοχή κατά τη δεκαετία του 1960. Οι αμμόλοφοι στο Σιέντλετς φτάνουν μέχρι τα 30 μέτρα ύψος και οι αντικατοπτρισμοί είναι ορατοί εκεί το καλοκαίρι. Ο ντόπιος μύθος λέει ότι η έρημος σχηματίστηκε όταν ένας έξυπνος μάγος που καταδιώχθηκε από τον Διάβολο διέφυγε από τις πύλες της κόλασης, αφήνοντας την περιοχή γύρω από αυτή καμένη.

Η έρημος αποτελεί μέρος της μικροπεριοχής Ολστίνσκο-Γκοζκόφσκιε (*Olsztyńsko-Gorzkowskie*) και οι αμμόλοφοι μέσα σε αυτήν είναι αποτέλεσμα αιολικών διαδικασιών.
μικρογραφία|300x300εσ| Η έρημος Σιέντλετς το 2005 - τα ίχνη από μηχανοκίνητα σπορ είναι ορατά σε αυτήν την εικόνα.
Η περιοχή έχει χρησιμοποιηθεί σε μηχανοκίνητα σπορ για να επιτρέψει αγώνες σε συνθήκες ερήμου. Ένα ετήσιο φεστιβάλ που πραγματοποιείται από τους ντόπιους χωρικούς περιλαμβάνει το ντύσιμο ως Βεδουίνοι.

## Παραπομπές


Κατηγορία:Έρημοι της Πολωνίας
Τύμβος του Δράκοντα

Ο **Τύμβος του Δράκοντα** (**', ή **') είναι ετρουσκικός *τάφος* που βρίσκεται στη νεκρόπολη Monterozzi στην Ταρκυνία.

Επειδή ο τάφος κατασκευάστηκε σε δύο στάδια, μερικές φορές αυτα διακρίνονται σε *Τάφο Ι* και *ΙΙ*. Πιστεύεται ότι ανήκε στην οικογένεια Murina, παρακλάδι των Ετρούσκων Spurinnae. Το θεμέλιο είναι επιγραμμένο με την ακόλουθη αινιγματική φράση:

## Ιστορία
Ο τάφος ανακαλύφθηκε το 1868 από έναν αξιωματικό του γαλλικού στρατού, πιθανώς κατά την προσπάθειά του να αποσπάσει τις τοιχογραφίες του ταφικού θαλάμου από το έδαφος για να τις μεταφέρει στο Λούβρο του Παρισιού. Οι μέχρι τότε καλά διατηρημένες τοιχογραφίες λέγεται ότι καταστράφηκαν σε μεγάλο βαθμό. Λίγο αργότερα, ο Louis Schulz κατέγραψε τον τάφο σε έγχρωμα σχέδια, τα οποία δημοσιεύτηκαν από τον Wolfgang Helbig το 1869. Από το 1895 πολλές τοιχογραφίες σχεδιάστηκαν λεπτομερώς ως μέρος του έργου τεκμηρίωσης της Κοπεγχάγης υπό τη διεύθυνση του Helbig, αλλά δεν δημοσιεύθηκαν.

Το ταφικό συγκρότημα αποτελούνταν αρχικά από δύο ανεξάρτητους ταφικούς θαλάμους, οι οποίοι συγχωνεύθηκαν στην αρχαιότητα. Η παλαιότερη είναι η *τάφος του Velchia* ή *Βέλια* , όπου τα βήματα απότομες οδήγησε σε ένα δωμάτιο περίπου 4,5 χ 4,5 m. Στους τοίχους υπήρχαν κόγχες στις οποίες υπήρχαν αρχικά σαρκοφάγοι. Όλος ο θάλαμος ήταν κάποτε βαμμένος, αλλά δεν έχει διασωθεί πολύ από αυτό. Η εικόνα μιας γυναίκας, η οποία είναι ένα από τα ωραιότερα παραδείγματα της ετρούσκικης ζωγραφικής, είναι ιδιαίτερα διάσημη. Ο τάφος χρονολογείται στο τέλος του 4ου αιώνα π.Χ. Χρ.

Ο *τάφος του Πολύφημου* είναι το άλλο τάφο συγκρότημα. Η αρχική είσοδος δεν έχει ακόμη ανασκαφεί. Ο τάφος αυτός ήταν επίσης πλήρως ζωγραφισμένος με μορφές της ελληνικής μυθολογίας . Ο Άδης και η Περσεφόνη εμφανίζονται στον πίσω τοίχο, με φίδια να αναδύονται από τις σγουρές τρίχες τους. Στον αριστερό τοίχο μπορείτε να δείτε τον Άγιαξ , τον Τειρεσία και τον Αγαμέμνονα , στον δεξιό τοίχο τον Θησέα και τον Πειρίθωο , που κάθονται σε ένα τραπέζι. Ο Tuchulcha στέκεται πίσω τους . Ο τάφος αυτός χρονολογείται από το γύρισμα του 3ου στον 2ο αιώνα π.Χ..

Ενώ οι παλαιότεροι τάφοι των Ετρούσκων απεικονίζουν τις χαρές της ζωής, οι τελευταίοι ήταν συχνά διακοσμημένοι με σκηνές από τον Κάτω Κόσμο. Αυτός ο τάφος παρέχει ένα από τα καλύτερα παραδείγματα αυτού του τύπου.

## Παραπομπές


## Εξωτερικοί σύνδεσμοι
* 

Κατηγορία:Πολιτισμός της Ιταλίας
Κατηγορία:Αρχαιολογικοί τόποι στην Ιταλία
Κατηγορία:Μνημεία στην Ιταλία
Μονή Παναγίας Γοργοεπηκόου Εύβοιας

Η **Μονή Παναγίας Γοργορεπηκόου** βρίσκεται στην κεντρική Εύβοια σε υψόμετρο 138 μέτρα. Απέχει περίπου 3 χλμ. Β.-ΒΔ. από τα Ψαχνά (έδρα δήμου) και 17 χλμ. Β. από την Χαλκίδα. Πρόκειται για γυναικείο ησυχαστήριο του οποίου η θεμελίωση  έγινε στις 25 Μαϊου 1965 και τα εγκαίνια με την κατασκευή του καθολικού το 1977. Ως οικισμός αναφέρεται επίσημα για πρώτη φορά το 1991 να απογράφεται στον τότε δήμο Ψαχνών. Σύμφωνα με το σχέδιο Καλλικράτης μαζί με τα Ψαχνά, την Μακρυμάλλη και τις Μονές Αγίου Ιωάννη Καλυβίτη,  Μακρυμάλλης αποτελούν τη δημοτική κοινότητα Ψαχνών που υπάγεται στη δημοτική ενότητα Μεσσαπίων του Δήμου Διρφύων - Μεσσαπίων και σύμφωνα με την απογραφή 2011 απογράφησαν 2 μοναχές.

## Εξωτερικοί σύνδεσμοι

* Με λαμπρότητα πανηγύρισε η Ιερά Μονή Παναγίας Γοργοεπηκόου Ψαχνών από τον ιστότοπο https://www.evima.gr/

## Πηγές
*  

## Παραπομπές


Παναγίας
Κατηγορία:Δήμος Διρφύων - Μεσσαπίων
Καστράκι Κορινθίας

Το **Καστράκι** (*παλαιά ονομασία: Μάζι*) είναι ορεινό χωριό του νομού Κορινθίας.Το Καστράκι Κορινθίας είναι ένα πανέμορφο χωριό στην Κορινθία, γνωστό για την παραδοσιακή αρχιτεκτονική του και την εκπληκτική θέα προς τον Κορινθιακό κόλπο. Έχει μια γραφική ατμόσφαιρα που το κάνει ιδανικό για χαλάρωση και απόλαυση της φύσης. Ίσως θα σου άρεσε να επισκεφτείς το Καστράκι και να απολαύσεις την ομορφιά του.  

## Τοποθεσία
Βρίσκεται σε υψόμετρο 800 μέτρων, με θέα προς την θάλασσα στα βόρεια, στην ορεινή ενδοχώρα του νομού. Ανήκει στην κοινότητα Καστρακίου του δήμου Νεμέας της Περιφέρειας Πελοποννήσου.  

## Ονομασία
Η σύγχρονη ονομασία του χωριού προέρχεται από την ύπαρξη ερειπίων κάστρου στην περιοχή. Παλιότερα ονομάζοταν «Μάζι» που είναι αρβανίτικης προέλευσης. 

Στο χωριό πραγματοποιούνται τα πανηγύρια του Προφήτη Ηλία και της Αγίας Κυριακής.    

## Πληθυσμός
Το Καστράκι γνώρισε μεγάλη πληθυσμιακή ανάπτυξη την περιοδο 1879 - 1940, αλλά έκτοτε έχει μειωθεί σημαντικά ο πληθυσμός του.

## Παραπομπές
Κατηγορία:Χωριά της περιφερειακής ενότητας Κορινθίας
Κατηγορία:Δήμος Νεμέας
Χλόες Εύβοιας

Οι **Χλόες** είναι περιοχή η οποία απογράφεται από το 2011 ως ξεχωριστός οικισμός του Δήμου Διρφύων - Μεσσαπίων στην κεντρική Εύβοια και την Περιφερειακή Ενότητα Εύβοιας. Βρίσκεται προς τα νότια παράλια του Βόρειου Ευβοϊκού κόλπου δυτικά - βορειοδυτικά και σε κοντινή απόσταση από τα Ψαχνά (έδρα δήμου). Σύμφωνα με το σχέδιο Καλλικράτης μαζί με την Καστέλλα και την Φτελιά Παραλίας Καστέλλας αποτελούν την τοπική κοινότητα Καστέλλας που υπάγεται στη δημοτική ενότητα Μεσσαπίων του Δήμου Διρφύων - Μεσσαπίων και σύμφωνα με την απογραφή 2011 απογράφονται 19 κάτοικοι.

## Παραπομπές


Κατηγορία:Δήμος Διρφύων - Μεσσαπίων
Κατηγορία:Χωριά της περιφερειακής ενότητας Ευβοίας
Παραλία Πολιτικών Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.544167,
          38.5825
        ]
      }
    }
  ]
}
Η **Παραλία Πολιτικών** είναι παραθαλάσσιο χωριό και παραλία  στην κεντρική Εύβοια και την Περιφερειακή Ενότητα Εύβοιας.

## Γεωγραφικά στοιχεία
Η Παραλία Πολιτικών βρίσκεται στα νότια παράλια του Βόρειου Ευβοϊκού κόλπου σε απόσταση περίπου 10 χλμ. δυτικά από τα Ψαχνά (έδρα δήμου), 22 βορειοδυτικά από την Χαλκίδα και έχει υψόμετρο 5 μέτρα. Αποτελεί την παραλία και το επίνειο των Πολιτικών ενώ είναι παραθεριστικό θέρετρο, ιδιαίτερα τους καλοκαιρινούς μήνες, όπου υπάρχουν πολλά κέντρα εστίασης (ταβέρνες, καφετέριες κλπ) καθώς και ενοικιαζόμενα δωμάτια. Η κολυμβητική ακτή της είναι τμήμα ενός ανοιχτού κόλπου (μήκους 4,2 χλμ.) και έχει νοτιοανατολικό προσανατολισμό. Η παράκτια ζώνη και ο θαλάσσιος πυθμένας αποτελείται από χονδρόκοκκο υλικό ενώ νερά της στα πρώτα μέτρα είναι βαθιά και η κλίση του πυθμένα είναι ήπια. Στο ανατολικό της τμήμα υπάρχει μικρό αλιευτικό καταφύγιο όπου προσδένουν τα μικρά σκάφη. 

## Διοικητικά στοιχεία
Ως ξεχωριστός οικισμός αναφέρεται επίσημα για πρώτη φορά το 1971 να απογράφεται στην κοινότητα των Πολιτικών. Σύμφωνα με το σχέδιο Καλλικράτης μαζί με τα Πολιτικά αποτελούν την τοπική κοινότητα Πολιτικών που υπάγεται στη δημοτική ενότητα Μεσσαπίων του Δήμου Διρφύων - Μεσσαπίων και σύμφωνα με την απογραφή 2011 έχει πληθυσμό 212 κατοίκους.

## Παραπομπές


Κατηγορία:Δήμος Διρφύων - Μεσσαπίων
Κατηγορία:Χωριά της περιφερειακής ενότητας Ευβοίας
Αγοροκόριτσο

[250px|μικρογραφία|Κορίτσι κάνει [σκέιτμπορντ]]
Ο όρος **αγοροκόριτσο** περιγράφει ένα κορίτσι/γυναίκα που παρουσιάζει χαρακτηριστικά ή συμπεριφορές που θεωρούνται τυπικές για αγόρι, όπως η χρήση ανδρικών ενδυμάτων και η ενασχόληση με παιχνίδια και δραστηριότητες που θεωρούνται, τυπικά, περισσότερο ανδρικά. Στην αμερικανική κουλτούρα του 19ου αιώνα, η χρήση της λέξης αγοροκόριτσο αναφέρεται σε έναν συγκεκριμένο κώδικα συμπεριφοράς που επέτρεπε στα νεαρά κορίτσια να ασκούνται, να φορούν ρούχα που θεωρούνταν ανδρικά και να ακολουθούν μια «υγιεινή διατροφή».  Η ιδέα ότι υπάρχουν δραστηριότητες και ρούχα για κορίτσια και ότι υπάρχουν δραστηριότητες και ρούχα για αγόρια, ενισχύεται συχνά από την ιδέα των ρόλων φύλου. 

## Παραπομπές


## Εξωτερικοί σύνδεσμοι
* 
* 

Κατηγορία:Έμφυλοι ρόλοι
Κατηγορία:Ανδρογυνισμός
Κλυτία (Ωκεανίδα)

Στην Ελληνική μυθολογία, η **Κλυτία** ή **Κλυτίη** είναι Ωκεανίδα νύμφη, κόρη του Ωκεανού και της Τηθύος, και ερωμένη του Ήλιου. Μεταμορφώθηκε ση ηλιοτρόπιο.

## Παραπομπές


Κατηγορία:Πρόσωπα της ελληνικής μυθολογίας
Διοργανώσεις Ε.Π.Σ. Θεσπρωτίας 2021–22

Για την **περίοδο 2021–22**, η Ένωση Ποδοσφαιρικών Σωματείων Θεσπρωτίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικώνδιοργανώσεων, του πρωταθλήματος και του κυπέλλου, στο νομό Θεσπρωτίας.

Η πρωταθλήτρια ομάδα της ΕΠΣ Θεσπρωτίας συμμετέχει στα μπαράζ ανόδου της Γ΄ Εθνικής ερασιτεχνικής κατηγορίας.

Η ομάδα που ανακηρύσσεται κυπελλούχος ΕΠΣ Θεσπρωτίας, αποκτά το δικαίωμα συμμετοχής στο Κύπελλο Ελλάδας της επόμενης περιόδου.

## Πρωτάθλημα
Η δομή του πρωταθλήματος της Ε.Π.Σ. Θεσπρωτίας είναι η εξής:

*Α' Κατηγορία

### Α' Κατηγορία
Με την συμμετοχή 8 ομάδων σε μια κατηγορία διεξάγεται το πρωτάθλημα της σεζόν 2021-22.Δεν συμμετέχει σε σχέση με πέρυσι ο Άρης Πέρδικας και ο ΑΣ Ποσειδώνας Ηγουμενίτσας.Αντίθετα κατεβαίνει ξανά ο Άρης Φιλιατών.

Μετά την ολοκλήρωση της κανονικής διάρκειας του πρωταθλήματος,ακολουθούν play off μεταξύ των πέντε πρώτων ομάδων.

#### Α' φάση

#### Β' φάση
Στην Β φάση η ΑΕ Νέας Σελεύκειας ξεκινάει με 7 βαθμούς,ο Άρης Φιλιατών,ο ΑΟ Πλαταριάς και ο Αστέρας Παραποτάμου με 6 βαθμούς και ο ΠΑΣ Λαδοχωρίου με 3 βαθμούς.

## Κύπελλο
Στο κύπελλο συμμετέχουν οι ομάδες της ΕΠΣ Θεσπρωτίας

### Α' φάση
Οι αγώνες έγιναν στις 23,27 Οκτωβρίου και 3 Νοεμβρίου 2021

**Αστέρας Παραποτάμου**-Σπάρτακος Γραικοχωρίου **3-0**

ΠΑΣ Λαδοχωρίου-**ΑΕ Νέας Σελεύκειας 0-3 αα**

Σούλι Παραμυθιάς-**ΑΟ Πλαταριάς 0-2**

**Άρης Φιλιατών**-Θύελλα Γκρίκας Ψάκας **3-0 αα**

### Β' φάση
Οι αγώνες είναι διπλοί.Οι πρώτοι αγώνες έγιναν στις 27 Απριλίου 2022 και οι δεύτεροι στις 30 Απριλίου 2022.

**ΑΕ Νέας Σελεύκειας**-Αστέρας Παραποτάμου **1-0**

Αστέρας Παραποτάμου-**ΑΕ Νέας Σελεύκειας 1-0 (1-1 παρ.)**

**ΑΟ Πλαταριάς**-Άρης Φιλιατών **2-2**

Άρης Φιλιατών-**ΑΟ Πλαταριάς 0-2**

### Γ' φάση
Τελικός.Ο αγώνας έγινε στις 4 Μαΐου 2002 στο Δημοτικό Στάδιο Ηγουμενίτσας.

**ΑΕ Νέας Σελεύκειας**-ΑΟ Πλαταριάς 1-0

## Παραπομπές

## Εξωτερικοί σύνδεσμοι
*Επίσημη ιστοσελίδα

Κατηγορία:Ε.Π.Σ. Θεσπρωτίας
Κατηγορία:Εγχώρια ποδοσφαιρικά πρωταθλήματα 2021–2022
Κατηγορία:Εγχώρια ποδοσφαιρικά κύπελλα 2021-2022
Αλέκος Πατσιφάς

Ο **Αλέξανδρος (Αλέκος) Πατσιφάς** (Αλεξάνδρεια, 1912 - Αθήνα, 3 Σεπτεμβρίου 1983) ήταν Έλληνας δισκογραφικός παραγωγός, ιδρυτής της εταιρείας Lyra (1964) και εκδότης, συνιδρυτής του οίκου «Ίκαρος» (1943) μαζί με το Μάριο Πλωρίτη και το Νίκο Καρύδη.

Υπήρξε φίλος μεγάλων ποιητών και λογοτεχνών, όπως οι Γιώργος Σεφέρης, Οδυσσέας Ελύτης, Μ. Καραγάτσης, Ανδρέας Εμπειρίκος, Νίκος Καββαδίας, Κώστας Βάρναλης, Νίκος Γκάτσος, του σκηνοθέτη Καρόλου Κουν κ.α. Συνεργάστηκε με τους συνθέτες Μίκη Θεοδωράκη, Μάνο Χατζηδάκι, Βασίλη Τσιτσάνη, Γιώργο Κοντογιώργο, Μίμη Πλέσσα, Δήμο Μούτση και με τη Σωτηρία Μπέλου και τη Νανά Μούσχουρη. Προώθησε πολλούς καλλιτέχνες, μεταξύ των οποίων το Διονύση Σαββόπουλο, το Θάνο Μικρούτσικο, το Νίκο Παπάζογλου, το Μανώλη Ρασούλη, ανέδειξε τους Σταμάτη Κραουνάκη, Λίνα Νικολακοπούλου, ενώ εμπιστεύθηκε νέες ερμηνεύτριες του λεγόμενου «νέου κύματος» και όχι μόνο, όπως η Γλυκερία, η Αρλέτα, η Ελένη Βιτάλη, αλλά και τους Νίκο Ξυδάκη, Φλέρυ Νταντωνάκη κ.α.

## Παραπομπές


## Πηγές
* [Αλέκος Πατσιφάς - ΤΑ ΝΕΑ (tanea.gr) Ανακτήθηκε στις 15/10/2021]

Κατηγορία:Ελληνική δισκογραφία
Κατηγορία:Έλληνες εκδότες
Μόζες Κιπτανούι

Ο **Μόζες Κιπτανούι** (*Moses Kiptanui*, γενν. 1 Οκτωβρίου 1970) είναι Κενυάτης αθλητής του στίβου, δρομέας ημιαντοχής και αντοχής, γνωστός κυρίως για τα επιτεύγματά του στον δρόμος 3.000 μέτρων στιπλ, όπου ήταν ο κορυφαίος αθλητής παγκοσμίως από το 1991 έως το 1995 και τρεις φορές παγκόσμιος πρωταθλητής. Ο Κιπτανούι υπήρξε ο πρώτος άνθρωπος στην ιστορία που έτρεξε τα 3.000 μέτρα στιπλ σε χρόνο μικρότερο των οκτώ λεπτών.

## Σταδιοδρομία
Ο Κιπτανούι εμφανίσθηκε το 1991 ως ένας σχετικώς άγνωστος αθλητής που νίκησε σε αρκετούς αγώνες «Γκραν Πρι» της IAAF εκείνο το έτος. Είχε μία ιδιαιτέρως εντυπωσιακή νίκη στη Ζυρίχη, όπου έπεσε κάτω στον τελευταίο γύρο, αλλά ακόμα και έτσι κέρδισε εύκολα. Ο Κιπτανούι ήταν γνωστός ως ένας αθλητής με υψηλή αυτοπεποίθηση και κάπως υπερόπτης, που δεν είχε προπονητή αλλά προπονούσε ο ίδιος τον εαυτό του, και είχε ως κίνητρο την πίστη του στον εαυτό του.

Μετά τη νίκη του στο Παγκόσμιο Πρωτάθλημα του 1991 στο Τόκιο, υπήρξε μεγάλη η απογοήτευση πολλών όταν δεν συμπεριελήφθηκε στην κενυατική ομάδα για τους Ολυμπιακούς Αγώνες του 1992 επειδή είχε αποτύχει στους σχετικούς αγώνες επιλογής για τους Κενυάτες αθλητές στο Ναϊρόμπι.

Ωστόσο, λίγο μετά τους Ολυμπιακούς Αγώνες, ο Κιπτανούι κατέρριψε το παγκόσμιο ρεκόρ στον δρόμο 3000 μ. (χωρίς εμπόδια) στην Κολωνία με χρόνο 7:28,96 και μόλις τρεις ημέρες αργότερα κατέρριψε το παγκόσμιο ρεκόρ και στα 3000 μέτρα στιπλ με 8:02,08 στη Ζυρίχη. Το επόμενο έτος ανακηρύχθηκε και πάλι παγκόσμιος πρωταθλητής στη Στουτγάρδη, ενώ κέρδισε τα 3000 μ. στιπλ και στο Παγκόσμιο Κύπελλο 1994 της IAAF.

Στις 8 Ιουνίου 1995 ο Κιπτανούι κατέρριψε το παγκόσμιο ρεκόρ στον δρόμο των 5000 μέτρων, στη Ρώμη, με χρόνο 12:55,30.

## Παραπομπές


## Εξωτερικοί σύνδεσμοι
* Ο Μ. Κιπτανούι στον ιστότοπο του *[[World Athletics]]*

Κατηγορία:Κενυάτες αθλητές του στίβου
Κατηγορία:Δρομείς των 3000 μέτρων φυσικών εμποδίων
Κατηγορία:Παγκόσμιοι πρωταθλητές στίβου
Κατηγορία:Αργυροί Ολυμπιονίκες του στίβου
Κατηγορία:Κενυάτες Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 1996
Αβερροϊσμός

Με τον όρο **αβερροϊσμός** εννοούνται οι φιλοσοφικές θεωρίες του Ανδαλουσιανού πολυμαθή Μουσουλμάνου φιλοσόφου Αβερρόη, που άκμασε τον 12ο αιώνα στο Εμιράτο της Κόρδοβας.

Η φιλοσοφία του Αβερρόη είναι επηρεασμένη από τον νεοπλατωνισμό. Οι θεωρίες του διατυπώθηκαν κυρίως υπό τη μορφή σχολίων στον Αριστοτέλη και διαφέρουν από τις θεωρίες του Αβικέννα στο εξής: Υποστηρίζουν ότι όλος ο κόσμος δημιουργήθηκε μεμιάς από τον Θεό, ότι η δημιουργία είναι αιώνια και συνεχής, και ότι η ατομική ψυχή δεν είναι αθάνατη, παρά μόνο στον βαθμό που αποτελεί μέρος ενός παγκόσμιου πνεύματος.

Με βάση τις θεωρίες του Αβερρόη αναπτύχθηκαν πολυάριθμες και αποκλίνουσες θεωρίες των Ιουδαίων και Χριστιανών διδασκάλων του 13ου και των μετέπειτα αιώνων, η καθεμιά από τις οποίες επίσης αποκαλείται «αβερροϊσμός», και για τον λόγο αυτόν θα πρέπει να δίνεται προσοχή εάν με τον όρο εννοείται η φιλοσοφία του ίδιου του Αβερρόη ή οι θεωρίες σοφών που, είτε για τη διδασκαλία τους, είτε για την κριτική τους, κατατάσσονται στους ακόλουθους του Αβερρόη. Και αυτοί, όπως και ο Αβερρόης, καταδικάσθηκαν επανειλημμένα με την κατηγορία (πραγματική ή όχι) ότι απέρριπταν την ύπαρξη της ανθρώπινης ελευθερίας και την αθανασία της ψυχής του κάθε ανθρώπου ξεχωριστά.

## Πηγές
* Το λήμμα «αβεροϊσμός» στην *Εγκυκλοπαίδεια Πάπυρος-Larousse-Britannica*, έκδ. 2006, τόμος 1, σελ. 98

Κατηγορία:Φιλοσοφικές θεωρίες
Κατηγορία:Ισλαμική φιλοσοφία
Αυτόνομη αισθητήρια ανταπόκριση μεσημβρινών

Η **αυτόνομη αισθητήρια ανταπόκριση μεσημβρινών** (αγγλικά: autonomous sensory meridian response, ASMR) αποτελεί παραισθησία, μυρμήγκιασμα στην καθομιλουμένη, που αρχίζει συνήθως από τα μαλλιά και επεκτείνεται προς τα κάτω, στο πίσω μέρος του λαιμού και στην άνω σπονδυλική στήλη. Κάποιοι το παρομοιάζουν με τη συναισθησία.

Συχνότερα ενεργοποιείται από συγκεκριμένα ακουστικά ή οπτικά ερεθίσματα.

## Παραπομπές


Κατηγορία:Πολιτισμός του Διαδικτύου
Κατηγορία:Αισθητικά συστήματα
Κατηγορία:Αντίληψη
Κοινό των Θεσσαλών

250px|χωρίς-πλαίσιο|δεξιά
To **Κοινό των Θεσσαλών** (Αιολική διάλεκτος: Κοινὸν τοῦν Πετθαλοῦν, Αττική: Κοινὸν τῶν Θετταλῶν, Κοινή: Κοινὸν τῶν Θεσσαλῶν) ήταν αρχαία συμπολιτεία, χαλαρού τύπου συνομοσπονδία με σημερινούς όρους, πόλεων και φυλών της αρχαίας Θεσσαλίας, κυρίως του θεσσαλικού κάμπου. Πρωτεύουσα ήταν η Λάρισα.

Η ιστορία ανάγεται στην έναρξη της κυριαρχία του βασιλιά Αλευά του Πυρρού, μέλος της φυλής των Αλευαδών. Αρχαίες πηγές αναφέρουν ότι η Θεσσαλία χωρίστηκε υπό τον Αλευά σε τέσσερις περιοχές. Λίγο καιρό μετά το θάνατό του πιστεύεται ότι οι Αλευάδες χωρίστηκαν σε δύο οικογένειες, τους Αλευάδες και τους Σκοπάδες, ήδη πριν από την περίοδο του Πεισιστράτου. Οι πρώτοι είχαν έδρα την πόλη της Λάρισας, η οποία αργότερα έγινε η πρωτεύουσα του Κοινού. Οι δύο οικογένειες άσκησαν σημαντική επιρροή στη Θεσσαλία υπό τον τίτλο του *Ταγού*.

## Παραπομπές


Κατηγορία:Στρατιωτική ιστορία της Αρχαίας Ελλάδας
Θησαυρός του Γκουρντόν

[μικρογραφία|300x300εσ|Το δισκάριο και το [δισκοπότηρο]]
Ο **Θησαυρός του Γκουρντόν** (γαλλικά: Le Trésor de Gourdon) είναι ένα σύνολο χρυσών σκευών και νομισμάτων χρονολογούμενο από τα τέλη του 5ου ή τις αρχές του 6ου αιώνα μ.Χ. Τα έκρυψαν γύρω στο 524. Ανακαλύφθηκαν το 1845 στη Γαλλία, κοντά στο Γκουρντόν, στο νομό Σον-ε-Λουάρ.

## Περιεχόμενα
Ο θησαυρός περιλαμβάνει ένα δισκοπότηρο και ένα ορθογώνιο δισκάριο διακοσμημένα με πολύτιμους λίθους, γρανάτες και τυρκουάζ, καθώς και 104 χρυσά νομίσματα, τα οποία επιτρέπουν την χρονολόγησή του στη Μεροβίγγεια περίοδο (τέλη 5ου αιώνα ή αρχές του 6ου αιώνα). Τα νομίσματα προέρχονται από το Βυζάντιο την περίοδο της βασιλείας των Βυζαντινών αυτοκρατόρων Λέοντα Α΄ (457-474) έως τον Ιουστίνο Α΄ (518–527). Ο Μεροβίγγειος βασιλιάς Κλόβις Α΄ προσηλυτίστηκε στον Χριστιανισμό το 496. Το δισκοπότηρο και το δισκάριο χαρακτηρίζονται έργα τέχνης πρώιμα μεροβίγγεια ή όψιμα γαλατορωμαϊκά.

Ο θησαυρός φυλάσσεται στη Νομισματική Συλλογή (Cabinet des médailles) της Εθνικής Βιβλιοθήκης της Γαλλίας στο Παρίσι.

Το δισκοπότηρο έχει ύψος 7,5 εκατοστά, στηρίζεται σε κωνική βάση και φέρει δύο λαβές. Το πάνω μέρος είναι διακοσμημένο με πολύτιμους λίθους κομμένους σε σχήμα καρδιάς και ανθεμίων.

Το ορθογώνιο δισκάριο έχει διαστάσεις 19,5 εκ. μήκος επί 12,5 εκ. πλάτος και 1,6 εκ. βάθος. Παρουσιάζει ένα περίγραμμα και έναν κεντρικό σταυρό από γρανάτες και τέσσερα γωνιακά μοτίβα από τιρκουάζ. Ο χριστιανικός σταυρός προσδιορίζει κατηγορηματικά το σύνολο ως χριστιανικό.

## Ιστορία
Τον 6ο αιώνα, η πόλη Γκουρντόν, του βασιλείου των Βουργουνδών, είχε ένα μοναστήρι, από όπου θεωρείται ότι προέρχονται αυτά τα αντικείμενα. Η τελευταία ημερομηνία που αναφέρεται στα νομίσματα που αποτελούσαν μέρος του θησαυρού εκτιμάται ότι είναι περίπου το 524. Ο θησαυρός πιθανώς θάφτηκε εν αναμονή μιας φραγκικής επιδρομής. Ο πόλεμος στην περιοχή τη δεκαετία του 520 διεξάγονταν από τους Φράγκους κατά των Βουργουνδών από τους διαδόχους του Κλοβίς. Ο πόλεμος έφτασε σε ένα αποφασιστικό τέλος με τη μάχη της Βεζερόνς, το 524, με οριστική ήττα του βασιλείου των Βουργουνδών.

Το 1845, μια βοσκοπούλα ανακάλυψε τα αντικείμενα κάτω από ένα ρωμαϊκό κεραμίδι χαραγμένο με σταυρό. Ο θησαυρός πωλήθηκε σε δημοπρασία στο Παρίσι στις 20 Ιουλίου 1846. Το δισκάριο και το δισκοπότηρο αγοράστηκαν από το γαλλικό κράτος αλλά τα χρυσά νομίσματα διασκορπίστηκαν και δεν είναι διαθέσιμα στο κοινό.

## Παραπομπές


Κατηγορία:Μεσαιωνική τέχνη
Ιντιάνα Τζόουνς (χαρακτήρας)

Ο **Δρ. Χένρι Γουάλτον «Ιντιάνα» Τζόουνς, ο Νεώτερος**, γνωστός κυρίως ως **Ιντιάνα Τζόουνς**, (πρωτότυπη γλώσσα: *Indiana Jones*) είναι ο τιτλοδοτούμενος χαρακτήρας αμερικανικής καταγωγής και ο πρωταγωνιστής του ομώνυμου φρανσαϊζ. Ο Τζορτζ Λούκας δημιούργησε τον χαρακτήρα προς τιμήν των ηρώων δράσης των κινηματογραφικών σειρών της δεκαετίας του 1930. Ο χαρακτήρας εμφανίστηκε για πρώτη φορά στην ταινία του 1981 ''Οι κυνηγοί της Χαμένης Κιβωτού'', για να εμφανιστεί μετέπειτα και στις ταινίες *[[Ο Ιντιάνα Τζόουνς και ο Ναός του Χαμένου Θησαυρού]]* το 1984, *[[Ο Ιντιάνα Τζόουνς και η Τελευταία Σταυροφορία]]* το 1989, *[[Ο Ιντιάνα Τζόουνς και το βασίλειο του Κρυστάλλινου Κρανίου]]* το 2008, και *[[Ο Ιντιάνα Τζόουνς και ο Δίσκος του Πεπρωμένου]]* το 2023, αν κι εμφανίστηκε πέρα από τον κινηματογράφο, και στην τηλεόραση, δια μέσω της τηλεοπτικής σειράς *[[Ιντιάνα Τζόουνς: Οι Πρώτες Περιπέτειες]]*, που προβάλλονταν από το 1992 έως το 1996. Ο συγκεκριμένος χαρακτήρας εμφανίζεται επίσης και σε μυθιστορήματα, κόμικς, βιντεοπαιχνίδια καθώς και σε άλλα μέσα. Ακόμη, εμφανίζεται και σε πολλά αξιοθέατα πάρκων ψυχαγωγίας της Disney, όπως το Indiana Jones Adventure, Indiana Jones et le Temple du Péril και στην ατραξιόν Epic Stunt Spectacular!.

Ο χαρακτήρας απεικονίστηκε κυρίως από τον Χάρισον Φορντ. Έχει επίσης απεικονιστεί από τον Ρίβερ Φίνιξ σε νεαρή ηλικία στην *Τελευταία Σταυροφορία*, καθώς και στην τηλεοπτική σειρά *Ιντιάνα Τζόουνς: Οι Πρώτες Περιπέτειες* από τους Κόρι Κάριερ, Σον Πάτρικ Φλάνερι και Τζορτζ Χολ. Οι Νταγκ Λι, Ντέιβιντ Εσκ και Τζομ Άρμστρονγκ δάνεισαν τις φωνές τους στον συγκεκριμένο χαρακτήρα για τις ανάγκες βιντεοπαιχνιδιών της LucasArts.

Ο χαρακτήρας έχει ταυτιστεί με τις εμβληματικές του ιδιότητες (μαστίγιο, καπέλο φεντόρα, σάκα και δερμάτινο μπουφάν), με την πονηρή, πνευματώδης και σαρκαστική αίσθηση του χιούμορ, με την βαθιά γνώση των αρχαίων πολιτισμών και γλωσσών καθώς και με τον φόβο που έχει για τα φίδια.

## Παραπομπές


## Εξωτερικοί σύνδεσμοι
* IndianaJones.com – η επίσημη ιστοσελίδα του Ιντιάνα Τζόουνς
* Indiana Jones στο IMDb

Κατηγορία:Αμερικανοί φανταστικοί χαρακτήρες
Κατηγορία:Φανταστικοί αρχαιολόγοι
Κατηγορία:Φανταστικοί καθηγητές
Κατηγορία:Φανταστικοί μυστικοί πράκτορες
Κατηγορία:Ιντιάνα Τζόουνς
Καβούσι Χανίων

Το **Καβούσι** (επίσημο: **Καβούσιον**) είναι οικισμός της Κοινότητας Πλατάνου του Δήμου Κισσάμου, στην Περιφερειακή Ενότητα Χανίων της δυτικής Κρήτης. Βρίσκεται 2 χιλιόμετρα δυτικά του Πλατάνου σε υψόμετρο 100 μέτρων με πανοραμική θέα την παραλία της Φαλάσαρνης.

Στο Καβούσι Πλατάνου βρίσκεται ο σπηλαιοδής ναός του Αγίου Ιωάννου Ξένου του 13ου αιώνος, οπού βρίσκεται και ο τάφος του Αγίου Ιωάννου του Ξένου.

        

Κατηγορία:Χωριά της περιφερειακής ενότητας Χανίων
Κατηγορία:Δήμος Κισάμου